CELEX: 62017TN0107
Language: sl
Date: 2017-02-16 00:00:00
Title: Zadeva T-107/17: Tožba, vložena 16. februarja 2017 – Steinhoff in drugi/ECB

24.4.2017   
            
            
               SL
            
            
               Uradni list Evropske unije
            
            
               C 129/24
            
         Tožba, vložena 16. februarja 2017 – Steinhoff in drugi/ECB
   (Zadeva T-107/17)
   (2017/C 129/37)
   Jezik postopka: nemščina
   
      Stranke
   
   
      Tožeče stranke: Frank Steinhoff (Hamburg, Nemčija), Ewald Filbry (Dortmund), Vereinigte Raiffeisenbanken Gräfenberg-Forchheim-Eschenau-Heroldsberg eG (Gräfenberg), Werner Bäcker (Rodgau), EMB Consulting SE (Mühltal) (zastopnik: O. Hoepner, odvetnik)
   
      Tožena stranka: Evropska centralna banka
   
      Predlogi
   
   Tožeče stranke predlagajo, naj se toženi stranki naloži plačilo naslednjih zneskov, skupaj z 5-odstotnimi obrestmi nad osnovno obrestno mero, od začetka postopka:
   
               —
            
            
               prvi tožeči stranki: 314 000 EUR;
            
         
               —
            
            
               drugi tožeči stranki: 54 950 EUR;
            
         
               —
            
            
               tretji tožeči stranki: 2 355 000 EUR;
            
         
               —
            
            
               četrti tožeči stranki: 303 795 EUR;
            
         
               —
            
            
               peti tožeči stranki: 750 460 EUR.
            
         
      Tožbeni razlogi in bistvene trditve
   
   Tožeče stranke s to odškodninsko tožbo uveljavljajo, da je tožena stranka kršila obveznosti s tem, da v svojem stališču z dne 17. februarja 2012 v zvezi z vrednostnimi papirji, ki jih izda grška država oziroma katerih porok je (CON/2012/12), ni opozorila na protipravnost načrtovanega prestrukturiranja grškega javnega dolga z obvezno zamenjavo na podlagi zakona 4050/2012.
   Tožeče stranke v podporo svoji tožbi navajajo štiri tožbene razloge.
   
               1.
            
            
               Prvi tožbeni razlog: neobstoj opozorila na nedopustnost obveznega prestrukturiranja glede na načelo pacta sunt servanda, ker klavzule o spremembah ne bi bilo mogoče naknadno uvesti v obstoječe državne obveznice.
            
         
               2.
            
            
               Drugi tožbeni razlog: neobstoj ugotovitve, da učinek razlastitve načrtovanega grškega zakonodajnega predloga, ki je predvideval obvezno zamenjavo, ne da bi bilo v zakonu predvideno primerno nadomestilo, pomeni kršitev drugega stavka člena 17(1) Listine Evropske unije o temeljnih pravicah.
            
         
               3.
            
            
               Tretji tožbeni razlog: neobstoj opozorila na kršitev člena 63 PDEU.
            
         
               4.
            
            
               Četrti tožbeni razlog: neobstoj opozorila na kršitev člena 124 PDEU.